Rochus Chimp

**Rochus Theodoros Chimp** var en avalonsk baron og sogneprest av Whiterock. Han var den yngre tvillingbroren til Linus Chimp, og dermed den yngste av Spidderne – barna til Bjørnespidderen og Den kongelige bastarden.

Med planer om å spre Pandoras lære, var ikke Rochus forberedt på å bli baron. Han arvet dermed Ansigars bok om hvordan å styre baroniet. Rochus ble så oppslukt i arbeidet at han ikke fant pusterom for å finne en partner, så han lot posisjonen som baron og guvernør gå over til niesen Juliana.

## ***Biografi***

### **Tidlig liv**

Rochus var født noen minutter etter sin eldre bror Rochus, hans toeggede tvilling. Paret var veldig like opp gjennom oppveksten, men utviklet forskjellige interesser. Mens tvillingene med årene valgte å vie livene sine til Pandora – Vokteren av lys – var det kun Linus som tok timer sammen med Archippos under Alan Atheln for å jobbe seg opp militær trening. Rocchus og den lokale presten utvant kreftene sine til å dyrke Pandora. Allikevel var han vitende om trusselen ved å ikke kunne benytte seg av et våpen, og han fikk noen få timer i selvforsvaring sammen med brødrene.

### **Spiddernes hevn**

Etter farens død i 523 var Rochus og søsknene – utenom Ansigar – i fare for å ikke ha noe land eller makt i samfunnet. Søsteren, Phile, framla derfor en plan om å underkaste seg ridderskapene og deres administrasjonssentre. På denne måten ville de alle kunne sikre seg i samfunnet, både i makt og økonomi. Rochus deltok i hevnen for å kunne spre læren om Pandora, og fant det best å slå seg sammen med tvillingen sin for den anledningen.

Rochus og broren ledet en gruppe av Feamath Peaks folkehær, ansporet av en liten gruppe nonner av Pandora. Nonnene ga soldatene mot i kampen mot familien Jodocus. Folkehæren valgte allikevel ikke å gå til angrep på Leofsige, som de beleiret. Linus ønsket et direkte angrep, men Rochus var mer opptatt på å berge livet til flest mulig av folkehæren. En beleiring ville slite ut styrkene i byen. Etter en måneds tid inngikk tvillingene et kompromiss: Linus kunne lede angrepet nå, men ville stå til regnskap for dødsfallene. I et to dagers langt angrep ble byportene revet ned, klostrene plyndret og Jodocus-familien henrettet.

Med Linus som den nye ridderen av Boglaichean uaine og guvernør av Leofsige, var Rochus overlatt til seg selv. Han levde et stille klosterliv sammen med nonnene av Pandora i utkanten av Leofsige. I kjølvannet av konspirasjonen var Rochus tilstede ved adlingen av Fritz Low som den nye ridderen av Eadric – da Archippos ikke hadde oppnådd posisjonen. Kort tid etter ledet han Fritz' bryllup med Philomena Eadric.

### **Gjenoppta kontakt**

Etter konspirasjonen hadde Rochus og broren mer eller mindre brutt kontakt med søsteren og eldstebroren: den første fordi de mente hun var ansvarlig for Archippos' død, den andre fordi Ansigar framsto som gal for dem alle. Ansigar fikk seg aldri en partner, og han valgte dermed – utav tanken om balanse i baroniet – å utpeke Rochus som sin arving. Mot slutten av september 550 A.Æ. ble Rochus oppsøkt av noen utsendinger fra Ansigar, som brakte Rochus med seg tilbake til Feamath Peak.

Ansigar var døden nær, men Rochus hadde lite medfølelse for broren sin. Ansigar hadde ikke gjort annet enn å gjøre andre personers liv miserable, og nå sto Whiterock på randen av kollaps bare fordi han ikke hadde legitimert et barn som sin rettmessige arving. Ansigar minnet imidlertid broren på at han ikke hadde noe å si mot ham: uten ham ville Rochus fremdeles rangle rundt i villaen uten et virkelig formål. Takket være Ansigar hadde Rochus et kloster og en mening med livet i den spirituelle verden. Allikevel krevde han at broren nå skulle ta over Whiterock og drifte det på rettmessig vis. Rochus ga motvillig etter.

Mens klosteret ved Leon's Siege ble driftet av en nonne, etablerte Ansigar tittelen sogneprest av Whiterock, og skjenket den til Rohus. På denne måten tvang han Rochus til å bli værende i Feamath, men samtidig ha en viss råderett over klosteret i Leon's Siege – mye til Rochus' misnøye. Dette gjorde at Rochus tilbrakte dagene ved å oppvarte Ansigar, som bar en stadig svinnende helse. Den 14. november 550 A.Æ. – en dato nedskrevet av Rochus – sovnet Ansigar inn. Ved Ansigars død, samlet Rochus feamerne utenfor villaen og leste opp testamentet. Her kom det fram at han lot alt han eide gå i arv til Rochus.

## ***Trivia***

1. *Rochus* er den latiniserte formen av det germanske *Rocco*, som kommer fra *hrok* "hvile".
2. *Theodoros* er et gresk navn som betyr "gave fra gud", og kommer fra de greske navneelementene θεος*(theos)* "gud" og δωρον*(doron)* "gave".
3. *Chimp* er den engelske forkortelsen for *sjimpanse.*